
ACEȘTI NETREBNICI 
CARE NE CONDUC — 


INTERVIU CU MIHAI EMINESCU 


o 


Editura NICO 


SCENA | 


Se stinge lumina în sală și se aude, în crescendo acustic, toaca de la Petru Vodă. Concomitent, se luminează 
ecranul de pe scenă, pe care se derulează în scris, succinct, explicaţiile legate de sensul acestui demers teatral, 
în primul rând faptul că întrebările adresate „intervievatului“ sunt luate din realitatea noastră curentă și că 
răspunsurile lui Eminescu sunt riguros documentare, fiind extrase aproape ad literam din din textele sale 
apărute în publicaţiile Federațiunea, Convorbiri Literare, Curierul de lași (1870-1877), Timpul (1877-1883), 
România Liberă (1889) și din manuscrisele publicate postum etc... După care se stinge ecranul iar pe scenă 
rămâne, sub reflector, MIHAI EMINESCU, recitând un fragment din Scrisoarea 1: 


„Și când propria ta viaţă singur n-o știi pe de rost, 

O să-și bată alţii capul s-o pătrunză cum a fost? 
Poate vrun pedant cu ochii cei verzui, peste un veac, 
Printre tomuri brăcuite așezat și el, un brac, 


Aticismul limbii tale o să-l pună la cântari, 

Colbul ridicat din carte-ţi l-o sufla din ochelari 

Și te-o strânge-n două șiruri, așşezându-te la coadă, 

În vro notă prizărită sub o pagină neroadă. 

Poţi zidi o lume-ntreagă, poţi s-o sfarămi... orice-ai spune, 
Peste toate o lopată de țărână se depune. 

Mâna care-au dorit sceptrul universului și gânduri 

Ce-au cuprins tot universul încap bine-npatru scânduri [...]. 


Or să vie pe-a ta urmă în convoi de-nmormântare, 
Splendid ca o ironie cu priviri nepăsătoare... 

lar deasupra tuturora va vorbi vrun mititel, 

Nu slăvindu-te pe tine... lustruindu-se pe el 

Sub a numelui tău umbră. lată tot ce te așteaptă. 
Ba să vezi... posteritatea este încă și mai dreaptă”... 


SCENA II 


(EMINESCU se așază la masă și începe să scrie. Deodată se luminează ecranul din fața lui (ecranul fiind 
orientat spre sală, ca să-l vadă și spectatorii), pe care încep să se deruleze rapid imagini și fragmente din 
documentare istorice, frânturi de discursuri politice din arhivă, cu precădere cele de după revoluţie, pentru ca 
publicul să recunoască personajele - politice în primul rând: Ion Iliescu, Petre Roman, Gelu Voican Voiculescu, 
Dan Iosif, Emil Constantinescu, iarăși Ion Iliescu, Adrian Năstase, Viorel Hrebenciuc, Traian Băsescu, Emil Boc, 
Elena Udrea, Vasile Blaga, Victor Ponta, Crin Antonescu, Dan Voiculescu. Imaginile cu portrete individuale ale 
personajelor sunt alternate cu imagini de grup: din Parlament, de la ședințele de Guvern, de la Preşedinţie etc. 
Este, de fapt, o călătorie în timp, dar în viitorul personajului - care este prezentul publicului - , nu în trecutul 
acestuia. La un moment dat, imaginile cu oameni sunt înlocuite de imagini cu câini care latră. Se insistă pe 
aceste imagini, iar lătrăturile sunt accentuate, și ele, prin efect de reverb. În final, imaginile se învălmășesc, iar 
din această învălmășeală apare al doilea personaj al piesei, JURNALISTUL. Acesta stă la o masă și are un 
laptop în faţă. În spatele lui, se află un decor simplu, sugerând că se află tot într-o redacţie, dar din mileniul 3. 
Răsfoiește pentru câteva secunde un ziar, soarbe o gură de cafea dintr-o ceașcă, se uită la ceas și, brusc, 
începe să-i pună întrebări celuilalt personaj): 


JURNALISTUL: Domnule Eminescu, sunteţi, probabil, la curent cu cazul copilului ucis de câini. Ce părere 
aveţi despre problema „maidanezilor”? Cum credeţi că poate fi rezolvată, onorabil și umanitar, această 
problemă? 


EMINESCU: Acest caz ne reîmprospătează în minte drepturile de cari se bucură ab antiquo cânii în 
iubitul nostru oraș. Drepturi cari ar trebui supuse unei filantropice reviziuni din partea locurilor 
competente. Am întreba cu multă umilinţă: oare multă vreme au să rămâie neatinse imunităţile cânilor 
din oraș, cari când izolaţi, când doi cîte doi, când constituiți în mici societăți de voiagiu, se bucură de o 
existenţă foarte nesupărată și totuși foarte supărătoare pentru conlocuitorii lor bipezi. De aceea, 
credem că nu greșim rugând autoritățile competente a ordona o mai strictă mânuire a măsurilor pentru 
stârpirea câinilor de prisos... (face o pauză, după care reia): 


Ce caută aceste elemente nesănătoase în viața publică a statului? Ce caută acești oameni care, pe calea 
statului, voiesc să câștige avere și onori, pe când statul nu este nicăieri altceva decât organizarea cea 
mai simplă posibilă a nevoilor omenești? Ce sunt aceste păpuși care doresc a trăi fără muncă, fără 
știință, fără avere moștenită, cumulând câte trei-patru însărcinări publice, dintre care n-ar putea să 
împlinească nici pe una în deplină conștiință?... 


JURNALISTUL (î] întrerupe): Domnule Eminescu, opriți-vă! Am impresia că-mi răspundeţi la altă 
întrebare. De fapt, la ce fel de maidanezi vă referiți? 


EMINESCU: La netrebnicii cari ne conduc. Uzurpatori, demagogi, capete deșarte, leneși care trăiesc din 
sudoarea poporului, fără a o compensa prin nimic, ciocoi boieroși și fudui, mult mai înfumuraţi decât 
coborâtorii din neamurile cele mai vechi ale ţării. De acolo pizma cumplită pe care o nutresc aceste 
nulități pentru orice scânteie de merit adevărat și goana înverșunată asupra elementelor intelectuale 
sănătoase ale ţării, pentru ca, în momentul în care s-ar desmetici din beţia lor de cuvinte, s-ar mântui cu 
domnia demagogilor. (Se ridică și se întoarce către public): 


De aceea, alungaţi turma acestor netrebnici care nu muncesc nimic, și n-au nimic, și vor să trăiască ca 
oamenii cei mai bogaţi, nu știu nimic și vreau să vă înveţe copiii, și n-au destulă minte pentru a se 
economisi pe sine și voiesc să vă economisească pe voi toți. 


JURNALISTUL: Dacă tot ați adus vorba, puteţi descrie, în câteva cuvinte, cam cum arată România de 
astăzi, în perspectivă socială și politică? 


EMINESCU: Plebea de sus face politică, poporul de jos sărăcește și se stinge din zi în zi de mulțimea 
greutăților ce are de purtat pe umerii lui, de greul acestui aparat reprezentativ și administrativ, care nu 
se potrivește deloc cu trebuinţele lui simple și care formează numai mii de pretexte pentru înființare de 
posturi și paraposturi, de primari, notari și paranotari, toţi aceștia platiți cu bani peșin din munca lui, pe 
care trebuie să și-o vânză pe zeci de ani înainte pentru a susţine netrebnicia statului român. Cea mai 
superficială socoteală din lume ar dovedi, îndestul, că puterea productivă a naţiei românești n-a crescut, 
n-a putut să crească, în raport cu groaza de cheltuieli pe care le-au impus formele de civilizație străină, 
introduse cu grămada în ţara noastră... Clasele productive au dat îndărăt; proprietarii mari și ţăranii au 
sărăcit; industria de casă și meșteșugurile s-au stins cu desăvârșire - iar clasele improductive, oamenii 
ce încurcă două buchi pe hârtie și aspiră a deveni deputați și miniștri, advocaţii, s-au înmulțit cu asupră 
de măsură, dau tonul, conduc opinia publică. 


JURNALISTUL: Care credeţi că este cauza acestei situații? 


EMINESCU: Am admis legi străine în toată puterea cuvântului, care substituie, pretutindenea și pururea, 
în locul noțiunilor de nație, țară, român, noţiunea om, de cetăţean al universului... Am creat o atmosferă 
publică pentru plante exotice, de care planta autohtonă moare... 


JURNALISTUL: Aţi putea să exemplificaţi? 


EMINESCU: Da. Avem, spre exemplu, cele mai înaintate instituții liberale: control, suveranitatea 
poporului, consilii judeţene și comunale. Stăm mai bine pentru aceasta? Nu, de zece ori mai rău, căci 
instituţiile noi nu se potriveau cu starea noastră de cultură, cu suma puterilor muncitoare de care 
dispunem, cu calitatea muncii noastre, încât trebuie să le sleim pe acestea pentru a întreține aparatul 
costisitor al statului modern... (cu voce stinsă:) La noi mizeria e produsă în mod artificial, prin 
introducerea acestor legi străine, nepotrivite cu stadiul de dezvoltare economică a ţării, organizaţie care 
costă prea scump și nu produce nimic. 


JURNALISTUL: Aţi definit, în editorialele de la „Timpul”, aceste legi de import ca fiind „legi ale 
demagogiei”. Ce sunt acestea și cum ar trebui să arate niște legi... „nedemagogice”? 


EMINESCU: Legile demagogiei sunt factice, traduse de pe texte străine, supte din deget, pe când ele ar 
trebui să fie, dacă nu codificarea datinei juridice, cel puţin dictate și născute din necesităţi reale, 
imperios cerute de spiritul de echitate al poporului; nu reforme introduse în mod clandestin, necerute 
de nimenea sau vulgarizate ca o marfă nouă sau ca un nou spectacol. 


JURNALISTUL: Cum s-a ajuns la acest import necondiționat? 


EMINESCU: Spiritul public nu e copt... Această copilărie a spiritului nostru public se arată de la începutul 
dezvoltării noastre moderne, din zilele în care cei dintâi tineri, rău sau deloc preparaţi, s-au întors din 
Paris, unde, uimiţi de efectele strălucite ale unei vieți istorice de o mie și mai bine de ani, și uitând că 
pădurea cea urieșească de averi, știință și industrie au un trecut foarte lung în urma-i, au socotit a 
introduce aceeași stare la noi, introducând formulele scrise ale vieții publice de acolo [...]. 


JURNALISTUL: După părerea Dumneavoastră, ce prevalează - sau ce ar trebui să prevaleze - în viața 
unui stat: politicul sau economicul? 


EMINESCU: De când lumea nu s-a văzut ca un popor să stea politicește sus și economicește jos; 
amândouă ordinele de lucruri stau într-o legătură strânsă; civilizaţia economică e muma celei politice... 
Cestiunea economică la noi nu e numai o cestiune a mișcării bunurilor; ea e mai adâncă, e socială și 
morală. Fără muncă și fără capitalizarea ei, adică fără economie, nu există libertate. Celui care n-are 
nimic și nu știe să se apuce de nici un meșteșug dă-i toate libertățile posibile, tot rob e, robul nevoilor 
lui, robul celui dintâi care ţine o bucată de pâine în mână. Nu există alt izvor de avuţie decât sau munca, 
fie actuală, fie capitalizată, sau sustragerea, furtul. Când vedem milionari făcând avere fără muncă și 
fără capital, nu mai e îndoială că ceea ce au ei a pierdut cineva. 


JURNALISTUL: Și totuși, cum e posibil să trăim într-o lume răsturnată? Care-i explicația acestei 
răsturnări totale a sistemului de valori? 


EMINESCU: Mita!... Mita e-n stare să pătrunză orișiunde în ţara aceasta; pentru mită, capetele cele mai 
de sus ale administraţiei vând sângele și averea unei generații... Funcţiunile publice sunt, adesea, în 
mâinile unor oameni stricaţi, loviți de sentinţe judecătorești. Acei ce compun grosul acestei armate de 


flibustieri politici sunt bugetofagii, gheșeftarii de toată mâna, care, în schimbul foloaselor lor individuale, 
dau conducătorilor lor o supunere mai mult decât oarbă. Elemente economice nesănătoase, jucători la 
bursă și întreprinzători șarlatani, se urcă, cu repejune, în clasele superioare ale societății omenești... 


JURNALISTUL: Dar Justiția? Justiţia ce păzește? 


EMINESCU: Justiția, subordonată politicii, a devenit o ficţiune. Spre exemplu: un om e implicat într-o 
mare afacere scandaloasă, care e denunțată. Acest om este menținut totuși în funcţie, dirijază însuși 
cercetările făcute contra sa; partidul ţine morţiș a-l reabilita, alegându-l în Senat [...]. 


JURNALISTUL: Daţi-mi un indiciu din care să se poate vedea că tot sistemul administrativ este 
direcționat împotriva populaţiei, nu în sprijinul ei. 


EMINESCU: Oare nu e caracteristic pentru tratamentul de care se bucură populaţiile noastre din partea 
administraţiei și a fiscului când constatăm că, în același timp în care zeci de mii de străini imigrează în 
fiece an, românii, din contră, părăsesc ţara lor, ca șoarecii o corabie care arde, și că emigrează? [...] 


JURNALISTUL: O altă chestiune aflată în dezbatere publică este Catedrala Mântuirii Neamului. 
Subiect extrem de controversat, ca să nu zic... demonizat... Foarte puţină lume știe însă că cel care a 
avut ideea ridicării unui astfel de edificiu ați fost dumneavoastră. A confirmat-o loan Slavici, într-o 
mărturisire târzie, din 1924, dar aţi scris-o și dumneavoastră, într-un articol din TIMPUL, din septembrie 
1877... Dar, cum spuneam, proiectul este primit și privit cu ostilitate. Cum justificaţi necesitatea istorică a 
construirii unei astfel de catedrale? 


EMINESCU: Biserica Ortodoxă a Răsăritului a luat, la români, o formă deosebită de aceea a altor Biserici; 
ea nu e numai o comunitate religioasă, ci totodată naţională. Bizanțul a avut veleități de papism, Biserica 
rusească are veleități periculoase de cezaro-papism, de întindere a legii prin mijlocul sabiei, pentru 
augmentarea puterii statului; la români, ea a fost, din capul locului o comunitate religioasă care 
îmblânzea prin iubire inegalităţile sociale. Liniamentele organizării democratice a Bisericii române se 
arată ab antiquo încă. Stând cu alte Biserici în legături formale, nu de subordinaţie, ea a înlocuit la 
români, în timpii cei răi, organizaţia politică și economică. Astfel, întâmpinăm, în orașele mari, biserici 
cari aparţineau fiecare la câte o breaslă, iar în Ardeal vedem că ea a devenit totul pentru români: ea 
organiza și întreținea învățământul primar, cel secundar clasic, ba chiar și cel real al poporului. Preotul 
de acolo n-a învățat numai canoanele, ci și disciplinele economiei de câmp; el era învăţător și sfătuitor în 
interesele morale și materiale, ba chiar în cele juridice, ale poporenilor săi. 


JURNALISTUL: Asta se întâmpla în trecut. Acum, Biserica Ortodoxă Română nu mai îndeplinește atâtea 
roluri, din simplul motiv că lumea a evoluat, iar societatea și-a creat structuri administrative specifice, pe 
fiecare domeniu în parte. Am înțeles și rostul principal al Catedralei Mântuirii Neamului, care e mai 
degrabă laic decât religios: anume acela de a marca în spaţiul public poziţia Bisericii Ortodoxe Române 
în lumea ortodoxă. Este a treia din lume, socotind după numărul de credincioși. Totuși, care credeţi că 
este explicația ostilității cu care este întâmpinat acest proiect? 


EMINESCU: lreligiozitatea! Care, abstracție făcând de dogme, se întinde într-un ritm înspăimântător. La 
drept vorbind, credincioșii bisericilor nu prea au știință deplină despre dogmele și canoanele cari îi 
stăpânesc. Dar, ceea ce forma adevărata tărie a Bisericii este sentimentul religios, sentimentul de 
conexiune frățească între membrii comunităţii bisericești. Acest sentiment piere pe zi ce merge în 
România: comunitatea națională și religioasă, legăturile de iubire și de reciprocitate cari existau între 
toate clasele societăţii și cari făceau din cel bogat amicul celui sărac, din sărac pe apărătorul celui bogat, 
toate acestea ne-au fost escamotate de către plebea demagogică din România, ale cărei porniri se 
rezumă în două cuvinte: invidie și sete de câștig fără muncă. 


JURNALISTUL: Dumneavoastră vorbiți mai mult despre credință decât despre biserică. De aceea insist: 
ce este și ce reprezintă, de fapt, această instituţie în existența poporului român? 


EMINESCU: Biserica este creaţiunea aceea eminamente națională a unui luga Vodă, carele, încă la anul 
1399, o face neatârnată de orice ierarhie bisericească sau lumească, Biserica lui Mateiu Basarab și a lui 
Varlaam, Maica spirituală a neamului românesc, care a născut unitatea limbei și unitatea etnică a 
poporului, ea, care domnește puternică dincolo de graniţele noastre și e azilul de mântuire națională în 
ţări unde românul nu are stat. 


JURNALISTUL: Ce a mai rămas din această biserică, din această efigie a Bisericii Ortodoxe Române, așa 
cum atât de frumos o descrieți? 


EMINESCU: Această Biserică a ajuns un instrument politic. Tinda templului a devenit un teatru pentru 
advocaţi fără pricini și banul roșu al văduvei, o fisă pentru jucătorii de cărți. 


JURNALISTUL: Care credeţi că este consecinţa dispreţului general la adresa Bisericii?... Și nu numai a 
Bisericii, ci și a limbii române și a tradiţiilor...? 


EMINESCU: Despreţuind Biserica noastră naţională și înjosind-o, atei și francmasoni cum sunt toţi, ei ne- 
au lipsit de arma cea mai puternică în lupta naţională; despreţuind limba prin împestrițări și prin 
frazeologie străină, au lovit un al doilea element de unitate; desprețuind datinele drepte și vechi și 
introducând la noi moravurile statelor în decadenţă, ei au modificat toată viaţa noastră publică și 
privată, în așa grad încât românul ajunge a se simți străin în ţara sa proprie. 


JURNALISTUL: Domnule Eminescu, un mare diplomat brazilian, Jose Jeronimo Moscardo de Souza, fost 
ambasador al acestei țări în România, a făcut, în 2003, cu ocazia primirii titlului de Doctor Honoris 
Causa, o declaraţie cel puţin stranie: „Vreau să mulțumesc României și în special domnului Eminescu, 
datorită căruia Brazilia a avut cea mai mare dezvoltare economică din lume”. M-am dumirit mai târziu ce a 
vrut să spună și am să explic pe scurt, celor care ne văd acum, despre ce e vorba... Sunteţi autorul unei 
teorii, al unui model de stat pe care nici mass-media, nici sociologii nu-l cunosc, sau se fac că nu-l 
cunosc: STATUL ORGANIC. V-aţi „risipit această teorie prin articolele publicate în perioada 1870-1889... 
Partidul Conservator al lui Titu Maiorescu și-a construit chiar doctrina după editorialele dumneavoastră 
din TIMPUL. Mai mult, principiile și resorturile de bază ale acestei teorii au fost încorporate într-o 
lucrare a unui mare economist român, discipol al dumneavoastră, Mihail Manoilescu. Lucrarea sa, 
intitulată „Noua teorie a protecționismului și schimbului internațional”, a determinat spectaculoasa 
dezvoltare economică din anii '70 a Braziliei. N-o spun eu, a recunoscut-o, într-un interviu, același 
Moscardo de Souza. Pentru conformitate, am să-l și citez: „În privința economică, se credea că suntem 
condamnaţi să rămânem o țară agrară, ca și România la un moment dat. Dar a dat Dumnezeu să existe un 
mare român, fost ministru de Externe al țării dumneavoastră și un economist de talie mondială: Mihail 
Manoilescu. După traducerea, în 1932, a lucrării sale geniale, «Noua teorie a protecționismului și 
schimbului internațional», aceasta a fost, până în ziua de azi, inspiratoarea dezvoltării economice a 
Braziliei. [...] Prin Manoilescu, responsabilii brazilieni și-au clarificat originile inegalităţi, rolul proiectelor de 
dezvoltare industrială, raporturile dintre industrie și agricultură, dintre exporturi și importuri etc. Astăzi, 
Manoilescu este considerat unul dintre fondatorii Braziliei moderne”... Am încheiat citatul... Domnule 
Eminescu, sunteți amabil să prezentaţi în rezumat, sau măcar în bazele de plecare, această teorie care |- 
a putut inspira pe Manoilescu să scrie o lucrare care a schimbat istoria Braziliei? 


EMINESCU: Statul Organic... Mda...Toate dispoziţiile câte ating viaţa juridică și economică a naţiei trebuie 
să rezulte, înainte de toate, din suprema lege a conservării naţionalităţii și a ţării, cu orice mijloc, și pe 
orice cale. Chiar dacă și mijlocul, și calea n-ar fi conforme cu civilizaţia și umanitarismul care azi 
formează masca și pretextul sub care Apusul se luptă cu toate civilizațiile rămase îndărăt sau eterogene. 
Dar, precum în roiul de albine sau în mușuroiul de furnici nu există legi scrise și facultăți de drept, deși 
toate ființele, câte compun un roiu, trăesc într-o rânduială stabilită prin instincte înnăscute, tot astfel 
omul primitiv trăește din cele dintâi momente în societate. 


JURNALISTUL (ironic): Domnule Eminescu, suntem în mileniul trei... Când începe omul primitiv să nu mai 
fie... primitiv ? 


EMINESCU (făcându-se că nu observă ironia): Când începe a-și da seama și a căuta să explice modul de 
convieţuire și de conlucrare. Atunci se nasc religiile, care stabilesc adevăruri morale, sub forme adevărat 
că dogmatice sau mitologice, religii cari sunt totodată și codice. Astfel, s-ar putea spune că întreaga luptă 
între taberele opuse, numite una liberală - care ajunge la comunism, alta conservatoare - care poate 
ajunge într-adevăr la osifiearea statului, e pe de o parte lupta pentru drepturi, pe de alta lupta pentru 
datorii. 


JURNALISTUL (mucalit): Și care dintre tabere e mai bună ? Conservatorii?... Că toată lumea vă știe 
conservator... 


EMINESCU: Amândouă. Conservatismul luptă pentru datorii. Pentru el, împlinirea datoriilor către 
semenii săi, solidaritatea de bună voie sau impusă prin legi a cetățenilor unui stat, o organizare strictă, 
în care individul e numai mijloc pentru întreţinerea și înflorirea colectivității, cruţarea economică a 
tuturor claselor, pe care le privește ca organe vii ale societății, cu un cuvânt organizarea naturală, 
înțeleasă de toţi, moștenită adesea prin tradiţie, prin obiceiul pământului, recunoscută de toți fără legi 
scrise chiar, iată starea de lucruri la care aspiră conservatismul extrem. Dar și ceastă direcţie are 
primejdiile ei. Vecinica tutelă, exercitată asupra claselor de jos, le dă într-adevăr pânea de toate zilele, 
dar le lipsește de energie individuală, le face indolente. Pe de altă parte, sistemul libertății, totodată al 
individualismului, cuprinde primejdii și mai mari. El preface viaţa într-o luptă de exploatare reciprocă, 


care poate ajunge la disoluţiunea completă a statului. Și într-acolo tind ideile liberale de azi. Între aceste 
două extreme e poate meșteșugul adevăratei politice. 


EMINESCU (/a rândul lui, ironic): Corect. Deși m-am exprimat foarte clar, începeţi, într-adevăr, să 
pricepeţi. Sper să înceapă și alții... 


ACEŞTI 
NETREBNICI 
CARE NE CONDUC 


Manifest dramatic 
într-un act și 4 scene 


În rolul lui Mihai Eminescu: 
DAN SEEVALDT BĂLĂȘOIU 


În rolul Jurnalistului: 
MIRON MANEGA 


Joi, 15 ianuarie, ora 17.00, la TEATRUL ELISABETA 


SCENA III 


[...] 


EMINESCU: Da, este. La orice popor, drepturile publice și private au fost rezultatul unei munci seculare 
și al unor sacrificii însemnate. Dacă exista aristocrația, cu prerogative deosebite, acestea erau 


compenzaţia muncii războinice; dacă ţăranii, cari pretutindenea au fost aserviți, au izbutit în urmă a se 
vedea stăpâni pe bucăţile lor de pământ, aceasta a fost oarecum răsplata pentru că în vremi trecute ei 
singuri au purtat greutatea instituţiilor: dacă partea clerică s-a bucurat de prerogative, ea a și împlinit o 
sarcină de cultură, pe care, în împrejurările date ale Evului Mediu, nu le putea îndeplini o clasă de 
raţionaliști. Evreii, singuri, cu totul deosebiți, și având tendenţe deosebite de popor, nu compensează 
întru nimic munca poporului care-i susține. Evreul nu cere, ca clasa de mijloc din secolul al XVII-lea, 
libertatea muncii productive, ci libertatea traficului. El e vecinic consumator, niciodată producător și 
desigur că, numai cu foarte rară escepţie, se va găsi într-adevăr câte un evreu care să producă. 


JURNALISTUL: Există discriminări juridice sau de altă natură împotriva evreilor? 


EMINESCU: Restricţiuni juridice au existat pentru ei totdeauna, dar nu din cauza religiei. Ștefan-Vodă cel 
Mare întărește câtorva evrei, veniți din Polonia, libertatea confesiei, dreptul de a-și clădi sinagoge, un 
drept pe care turcii, așa-numiții noștri suzerani, nu l-au avut niciodată, deși confesia mozaică este, 
pentru spiritul ascetic și îngăduitor al religiei creștine, tot atât de străină ca și cea mahometană. Afară de 
aceea, aveau dreptul liberei negustorii cu manufacturi străine - dar aicea se mărginea totul, și așa ar fi 
trebuit să rămâie. Meseriași și proprietari nu puteau fi, căci proprietatea emana de la domnie și era 
strâns legată cu contribuția de sânge, la care nimeni nu i-a poftit, nicicând, și de la care, chiar cândîi 
poftești, știu a se sustrage, făcându-se supuși austriecești, deși sunt născuţi în România din supuși 
rusești, și n-au văzut Austria cu ochii. Prin ce muncă sau sacrificii și-au câștigat dreptul de a aspira la 
egalitate cu cetăţenii statului român? Ei au luptat cu turcii, cu tătarii, cu polonii și ungurii? Lor li-au pus 
turcii, când au înfrânt tractatele vechi, capul în poale? Prin munca lor s-a ridicat vaza acestei țări, s-au 
dizgropat din învăluirile trecutului această limbă? Prin unul din ei și-au câștigat neamul românesc un loc 
sub soare? 


JURNALISTUL: Toţi evreii sunt așa cum îi descrieți? 


EMINESCU: Nu. Și ne pare rău de acei puţini evrei cari, prin valoarea lor personală, merită a forma o 
escepţie, chiar dacă s-ar compune din două-trei mii, cari s-au identificat cu această ţară. Dar fiecare 
poate pricepe că, într-o armie străină care se apropie de noi, nimeni nu va căuta să deosebească pe 
puţinii amici, ce i-ar putea avea în acea armie. Și evreii sunt o armie economică, o rasă de asociaţi 
naturali contra a tot ce nu e evreu. 


JURNALISTUL: Și până la urmă care ar fi soluţia? Să-i gonim din ţară? 


EMINESCU: Marile fenomene sociale se întâmplă, după a noastră părere, într-o ordine cauzală tot atât 
de necesară ca și evenimentele elementare și, dacă nu putem zice că avem ură în contra ploaiei, chiar 
când cade prea multă, sau contra ninsorii, tot astfel, nu ură putem simţi pentr-un eveniment atât de 
elementar ca imigrațiunea în mase a unui element etnic care-a contractat anume apucături economice 
ce nu ne convin, sub persecuțiile altor popoare. Dar, totodată, nici o minte serioasă nu poate pretinde 
ca poporul nostru, cel nevinovat în chestie, să poarte urmările nefaste ale persecuțiilor ce izraeliții au 
avut a le suferi de la alţii. Alte popoare i-au oprit de la meșteșuguri, deci s-au dedat cu negoţul și, 
neajungând acesta, cu specula mai ales. Izraeliţii, în numărul în care sunt astăzi, constituie o putere de a 
cărei acţiune cată neapărat să se țină seamă. A face să nu existe această putere nu stă în facultatea 
omului de stat, precum nu poate cineva desființa Dâmboviţa ori lalomiţa; cestiunea nu poate fi decât a o 
face în adevăr folositoare. 


JURNALISTUL: Cum, domnule Eminescu? Cum?... 


EMINESCU: Precum un râu de munte îneacă, nefiind supus voinței determinante a omului, pe când cu 
albia regulată el poartă vase, și devine un izvor de înavuţire pentru câmpiile ce le petrece, astfel și un 
element etnic, care ar lăsa curs liber numai instinctelor sale, ar fi periculos, pe când, abătut în albia unei 
munci liniștite și productive, ar deveni folositor patriei lui adoptive. 


JURNALISTUL: Vă exprimaţi mult prea metaforic. Puteţi fi mai explicit?... Mai... aplicat? 


EMINESCU: O serioasă reorganizare socială și apărarea meserielor de concurenţa articolelor gata 
importate din străinătate, așadară măsuri interne, combinate cu alte vederi de politică economică decât 
ale absolutului liber schimb cari au domnit pân-acuma, ar fi poate în stare de-a ocupa braţele și 
inteligenţele celei mai nouă imigraţiuni, cu o lucrare mai folositoare și mai spornică decât precupeţirea 
spirtului, care-n ultima linie nu se poate face decât în detrimentul sănătăţii și bunei stări a celei mai 
importante părţi a poporului românesc, a ţăranului. 


JURNALISTUL (după o pauză în care pare că meditează la ceea ce i-a spus „intervievatul”): Propun să 
trecem la alt subiect... Facem parte din Uniunea Europeană. În ce condiţii ne-ar fi favorabilă această 


apartenenţă? 


EMINESCU: În condiţiile în care existenţa statului e asigurată prin cârma puternică și prevăzătoare a tot 
ce poate produce naţia mai viguros, mai onest și mai inteligent. Suntem însă, din contra, avizaţi de-a 
aștepta siguranţa acestei existenţe de la pomana împrejurărilor externe, care să postuleze fiinţa statului 
român ca pe un fel de necesitate internațională. Acea necesitate internaţională n-are nevoie de-a ţine 
seama de sentimentele noastre intime, ci numai de existenţa unui petec de pământ cvasineutru lângă 
Dunăre. Chestiunea de căpetenie pentru istoria și continuitatea de dezvoltare a acestei țări este ca 
elementul românesc să rămâie cel determinant. Voim statul național, nu statul cosmopolit, nu America 
dunăreană. Voim ca stejarul stejari să producă, nu meri pădureți. 


JURNALISTUL: Aţi pronunţat expresia „stat naţional”. Ungurii, după cum probabil știți, prin partidul care- 
i reprezintă în Parlament, UDMR, dar și prin alte formaţiuni politice din Ungaria și România, vor să 
modifice articolul 1 din Constituția României. Adică să elimine sintagma „stat naţional”. Vor, de 
asemenea, în zonele locuite de ei, instituții de învățământ în limba maghiară, limba română rămânând 
facultativă acolo, autonomie teritorială și culturală și multe altele care derivă din acestea. Își susțin 
revendicările bazându-se pe numărul de etnici maghiari din Transilvania, pe ascendentul istoric al 
culturii și civilizației lor, pe „nedreptatea istorică” a Tratatului de la Trianon... Ce părere aveţi de aceste 
pretenții? 


EMINESCU (vădit iritat): Dar toată lumea știe că ungurii, chiar în Ungaria proprie, sunt în minoritate și că 
numai prin influenţări materiale la alegeri o au putut improviza acea adunătură ce se pretinde Adunare. 
Și cine nu-și aduce aminte, cum au schimbat numele indivizilor din districte întregi, încât bieţii locuitori 
nemţești nu știau în urmă cum îi chiamă...? 


JURNALISTUL: Înţeleg... Totuși, există justificări culturale sau de altă natură care să permită unui popor 
să-și impună autoritatea asupra altuia? 


EMINESCU: Sunt popoare ce posed o respectabilă inteligenţă naltă, fără de a fi ele civilizate; sunt altele 
care, fără inteligență naltă, întrunesc toate condiţiunile civilizațiunii. Științele (afară de ceea ce e 
domeniu public) trebue să prezinte lucrări proprii ale naţiunei, prin care ea ar fi contribuit la luminarea 
și înaintarea omenirii; actele și literatura frumoasă trebue să fie oglinzi de aur ale realităţii în care se 
mișca poporul, o coardă nouă, originală, proprie pe bina cea mare a lumii... 


JURNALISTUL: Au, așadar, ungurii, vreo legitimitate istorică de a pretinde statut privilegiat în raport cu 
alte comunități etnice, inclusiv cu etnicii români? 


EMINESCU: Declarăm a înţelege, deși nu concedem, ca cineva să fie aservit vreunei națiuni viguroase ce 
te supune cu puterea brută, ori unei alteia, ce te orbește cu lustrul civilizațiunii sale. Dar să fim 
servitorii... cui? Ai ungurilor? Căci ce au acești oameni ca să ne superiorizeze? Au ei ceva ce noi nu avem? 
Au ei limbă? Au științe? Au arte? Au legislaţiune? Au industrii? Au comerciu? Ce au? Limba? Sunetele 
îngrozesc piatra; construcțiunea, modul de a înșira cugetările, de a abstrage noţiunile, tropii, cu un 
cuvânt spiritul infiltrat acestui material grunzuros, sterp, hodorogit, e o copie a spiritului limbei 
germane. Ei vorbesc nemţește cu material de vorbă unguresc. Științele? Ce au descoperit ei nou în 
științe? Prin ce au contribuit ei la înaintarea omenirii? Istoria civilizațiunii a înregistrat numai o nulă. 
Legislaţiunea? Drepturi și legi sunt într-o eternă contrazicere. E o compilaţiune răutăcioasă și 
nerumegată a principiilor celor mai contradictorii, principii care se exclud unul pe altul. Arte și literatură? 
O traducţiune rea din limba germană. Industria? Germană. Comerciul? În mâna Evreilor. 


JURNALISTUL: Va să zică...? 


EMINESCU: ...Va să zică nu au nimica acești oameni, prin ce să ne superiorizeze pe noi, Românii, și nici 
nu pot avea, nici nu pot constitui o putere morală oarecare. Nu sunt superiori în nimica, nici naţiunilor 
cu cari locuesc la un loc; și acest palat de spume mincinoase, cu care au înșelat Europa, e, de aproape 
privit, forma ridicolă a unor pretențiuni ridicole. Adică: parturiunt montes, nascitur ridiculus mus - se 
scremură munții și fătară un șoarece. 


JURNALISTUL: Nu se poate ajunge cu ei la o înțelegere... interetnică? 


EMINESCU: Asemenea cum nu te poţi înţelege cu un om a cărui limbă și noţiuni diferă astfel de ale tale, 
încât el rămâne pentru tine netraductibil - căci tu nu ai noțiunile ce le are el, cum el nu le are pe ale tale 
-,, tocmai așa nu te poți înțelege cu inteligența maghiară. Împăcare sau transacţiune nu se încape aicea, 
căci divergenţa noțiunilor fundamentale și a principiilor sistematice condiţionează o eternă divergență a 
deducțiunilor din ele. Tu-i spui că națiunea română vrea cutare și cutare lucru, - el îţi răspunde că 
națiunea română nici nu există. Apoi înţelege-te c-un astfel de om! 


JURNALISTUL: Cine este de vină, domnule Eminescu, de acest blocaj al comunicării? Ungurii? 


EMINESCU (mâhniţ): Vina nu e a lor, pentru că generațiunea ca atare nu are vina falsei direcțiuni a 
spiritului său. Vina acestei direcțiuni o au descreeraţii lor conducători, a căror vanitate îi făcea să creadă 
cum că, în această țară, ei vor putea maghiariza până și pietrele. Dacă cu maghiarii ar fi de vorbit, atunci 
ar vedea ei înșii că noi, românii, fără ei suntem slabi și ei fără noi asemenea; dar văzând că tocmai pe 
români îi tratează mai escepţional decât pe toţi, îi vom lăsa cu durere în plata lui Dumnezeu și în orbirea 
cu care i-a bătut demonul mândriei și al deșertăciunei, căci fără a fi ei înșii un pericol esenţial pentru 
naţionalităţi, se pierd pe ei și pe toți împreună. 


JURNALISTUL: Ca să epuizăm „chestiunea naţiunilor”... A celor care ne înconjoară, vreau să spun... În 
Războiul de Independenţă, care a fost, de fapt, un război ruso-turc, ați fost destul de sceptic în privința 
participării României de partea rușilor. 


EMINESCU: Nu de la început... România a intrat în război, fapt care se poate foarte bine aproba și 
sprijini, dar a intrat cu o armată nepregătită cu nimic, graţie ineptei și culpabilei lor administrații, și fără 
nicio convenție stipulând și marginea sacrificiilor, și întinderea beneficiilor pentru români, mulțumită 
închinatei lor diplomaţii. Întrebaţi de presă dacă au vreun tratat cu împărăţia alăturea de care luptau, ei 
răspunseră cu cutezanţă că acea împărăție nu putea să trateze cu un stat care este încă vasal și 
adăugând la această umilă mărturisire că ei nu fac insultă generosului ţar prin a-i cere zapis. lar 
guvernul a lucrat întotdeauna fără știrea și consimțământul prealabil al Parlamentului. Acest guvern 
„anihilat” - precum îi zicea domnul Kogălniceanu - știa, în iunie 1877, că rușii vor cere îndărăt Basarabia, 
o știa din gura a chiar principelui Gorceacov, precum a mărturisit-o ministrul nostru de Externe. Și, cu 
toate acestea, a trecut Dunărea cu armata, fără a semna cu rușii cel mai mic act internaţional, lucru 
nemaipomenit de când lumea. Tot acest guvern „anihilat” a dat Basarabia, a primit Dobrogea și a 
declarat că se supune dispoziţiilor Tratatului din Berlin, convocând post festa Parlamentul, ca să-i dea un 
vot de încredere. 


JURNALISTUL: Am înțeles. Politicienii noștri de atunci s-au comportat, față de ruși, la fel de slugarnic ca 
și cei de astăzi în fața Uniunii Europene. lar rușii nu s-au sfiit să ne ia Transnistria, deși, în fapt, învigătorii 
turcilor am fost noi. De aceea Osman Pașa a refuzat să predea sabia Armatei Ruse, pentru că nu pe ei îi 
considera învingători. l-a predat-o colonelului Cerchez, care reprezenta Armata Română... Dar altceva 
aș fi vrut să vă întreb. Ce aveţi să le reproșați, de fapt, vecinilor noștri de la răsărit? 


EMINESCU: Duplicitatea. Războiul a fost declarat, de ruși, Porții, în formă pentru a elibera pe creștini, În 
fond însă pentru a cuceri întreg Imperiul Otoman, Într-un mod care să poată fi înghiţit, mai de voie, mai 
de nevoie, de Europa. După Turcia urmează Imperiul Habsburgic, după dânsul, cine mai știe cine? 
Scopul fictiv al războiului și scopul adevărat sunt diametral opuse. Astfel se dăruie un regat splendid 
celui mai neînsemnat popor din Peninsula Balcanică, bulgarilor. Se stabilește, în Tratatul de la San- 
Stefano, independenţa României și, c-un rând după aceea, se stabilește c-un al treilea, fără de noi, 
dreptul de a-și trece trupele prin țara noastră, de a o ocupa, cu alte cuvinte, doi ani de zile. 


JURNALISTUL: Poporul rus este, din câte știu, rezultanta unui testament istoric, formulat de Petru cel 
Mare. Rușii nutresc sentimentul că au o misiune istorică, pe care încearcă s-o îndeplinească. Au ei și 
calitatea istorică pe care o presupune o astfel de misiune? 


EMINESCU: Indiferent dacă există sau nu testamentul lui Petru cel Mare, el există în capetele a mii de 
oameni visători, cari dau tonul în Rusia. Guvernele au fost în stare să cunoască foarte bine politica 
rusească și ţintele ce ea le urmărește de-o sută și mai bine de ani. Răsărită din rase mongolice, de 
natura lor cuceritoare, așezate pe stepe întinse a căror monotonie are înrîurire asupra inteligenţei 
omenești, lipsind-o de mlădioșie și dându-i instincte fanatice pentru idei de-o vagă măreție, Rusia e în 
mod egal muma mândriei și a lipsei de cultură, a fanatismului și a despoţiei. Frumosul e înlocuit prin 
măreț, precum colinele undoiate și munții cu dumbrăvi a ţărilor apusene sunt acolo înlocuite prin șesuri 
fără de capăt. În tendenţele de cucerire, în așa-numitele misiuni istorice cari-și caută marginile natural, 
nu e nimic dedesupt, decât, pur și simplu, neștiința și gustul de spoliare. De aceea ni se pare că, din 
nefericire, rușii sunt sub dominarea unui deșert sufletesc, a unui urât care-i face să caute în cuceriri 
ceea ce n-au înlăuntrul lor. 


JURNALISTUL: Au vreo șansă de a reconfigura, pe termen lung, harta și cultura Europei? 


EMINESCU: De mult, dar mai cu seamă de o sută cincizeci de ani încoace, ţinta cuceririlor rusești sunt 
ţările răsăritene ale Europei. Mai de curând, vedem întinzându-se pretenţiile panslavismului în miezul 
Europei, în ţările coroanei habsburgice până la Marea Adriatică. C-un cuvânt, în loc de-a desfășura 
activitatea înlăuntru, ochii vecinului nostru sunt pironiţi cu flămângiune asupra Apusului, cercurile culte 
umplu golul sufletesc cu fantasmagoria unui imperiu care ar ajunge de la Sibir până sub zidurile 


Veneţiei, și apoi mai departe... tot mai departe. Și această misiune tainică o împlinesc apoi diplomații și 
baionetele... 


JURNALISTUL: Bine, dar Europa ce face? Stă cu mâinile-n sân? 


EMINESCU: Europa pare astăzi în starea în care era Bizanțul la apariţiunea unui neam asemenea 
mongolic, a turcilor. În locul civilizaţiei grece, înflorit-au în Bizanţ o cultură turcească? Deloc. Tocmai așa 
nu va înflori o cultură moscovită pe pământurile supuse rușilor, pentru că lipsește rădăcina subiectivă a 
unei asemenea culturi. 


JURNALISTUL: Dacă tot aţi vorbit de ruși, haideţi să lămurim și problema Basarabiei. Cui aparţine, 
istoricește vorbind, această parte a lumii vorbitoare de limba română? 


EMINESCU: Mai întâi, să definim termenii. „Basarabia” este numele medieval al Țărei Românești și vine 
de la numele dinastiei Țărei Românești, a Basarabilor. Însuși numele „Basarabia” ţipă sub condeiele 
rusești. Căci Basarabia nu însemnează decât ţara Basarabilor, precum Rusia înseamnă țara rușilor, 
România ţara românilor. Pe la 1370, Mircea | Basarab, care se intitula Despota Dibridicii, adică despotul 
Dobrogei, Domn al Silistrei și al țărilor tătărești, întinsese marginile domniei sale până la Nistru de-a 
lungul țărmului Mării Negre, cucerind aceste locuri de la tătari. Pentru capătul veacului al 
patrusprezecelea, stăpânirea Valahiei asupra acestor locuri e necontestabilă. 


JURNALISTUL: Vorbiţi, așadar, despre legitimitatea istorică... 


EMINESCU: Da. Drepturile noastre asupra întregii Basarabii sunt prea vechi și prea bine întemeiate, 
pentru a ni se vorbi cu umbra de cuvânt de onoarea Rusiei angajata prin tratatul de la Paris. Basarabia 
întreagă a fost a noastră, pe când Rusia nici nu se învecina cu noi. Basarabia întreagă ni se cuvine, căci e 
pământ drept al nostru și cucerit cu plugul. Apărat cu arma a fost de la începutul veacului al 
patrusprezecelea încă și până în veacul al nouăsprezecelea... 


JURNALISTUL: Țările Române s-au aflat, vreme de veacuri, sub suzeranitatea turcească. De ce trebuie să 
avem o îngrijorare în plus, față de ruși? 


EMINESCU: Sute de ani, românii au fost cel puţin indirect stăpâniţi de turci: niciodată însă, în curgerea 
veacurilor, turcii nu au pus în discuţie limba și naționalitatea română. Oriunde însă românii au căzut sub 
stăpânirea directă ori indirectă a slavilor, dezvoltarea lor firească s-a curmat prin mijloace silnice. Rusia 
nu se mulțumește de a fi luat o parte mare și frumoasă din vatra Moldovei, nu se mulțumește de a fi 
călcat peste granița firească a pământului românesc, ci voiește să-și ia și sufletele ce se află pe acest 
pământ și să mistuiască o parte din poporul român. Rusia nu a luat această parte din Moldova pentru ca 
să-și asigure graniţele, ci pentru ca să înainteze cu ele, și nu voiește să înainteze decât spre a putea 
stăpâni mai multe suflete. Sub stăpânire rusească, nimic în limba românească nu se poate scrie; nimic 
ce e scris în limba românească nu poate să treacă granița, fără de a da loc la presupusuri și persecuţiuni; 
ba oamenii de condiție se feresc de a vorbi în casă românește, pentru ca nu cumva o slugă să-i denunțe; 
într-un cuvânt, orice manifestaţie de viață românească e oprită, rău privită și chiar pedepsită. 


JURNALISTUL: Domnule Eminescu, abstracţie făcând de nedumerirea mea personală, în fața unei 
asemenea politici de exterminare a identității naționale a popoarelor stăpânite - pe care am întâlnit-o, 
ca practică, și la unguri, sârbi, bulgari sau ucraineni - vă întreb încă o dată, de data asta cu referinţă la 
românii din Moldova de peste Prut, au vreo șansă rușii în această politică? 


EMINESCU: Nu! Înrâurirea firească a Rusiei ne este stricăcioasă, dar ea nu ne poate nimici. Pentru ca să 
ne ia individualitatea, Rusia ar trebui să ne dea alta în schimb, și, cel puțin deocamdată, nu suntem copţi 
pentru o asemenea degenerare. De câte ori rușii se vor pune în atingere cu noi, vor trebui să simtă 
superioritatea individualităţii noastre, să fie supăraţi de acest simțământ și să ne urască mai mult și tot 
mai mult. 


JURNALISTUL: Când a început să se manifeste această ură? 

EMINESCU: Fără îndoială această ură a fost întemeiată pe timpul când între Moldova și așa-numita 
Basarabia comunicaţia era liberă. Rușii s-au încredinţat că această libertate este primejdioasă numai 
pentru dânșii și pentru aceasta au închis granițele ermeticește și au curmat atingerea între românii de 
peste Prut și restul poporului român. De atunci și până acum măsurile silnice pentru stârpirea 
românismului se iau fără de curmare. Administraţia, biserica și școala sunt cu desăvârșire rusești, încât 
este oprit a cânta în ziua de Paști „Hristos a înviat!” în românește. 


JURNALISTUL: Totuși, în actualul context geopolitic, Moldova nu are nevoie sub niciun chip de 
patronajul sau protecția Rusiei? 


EMINESCU: De la Rusia nu primim nimic. N-avem nevoie de patronagiul ei special și nu-i cerem decât 
ceea ce suntem în drept a-i cere... Nici ea s-a luptat pentru noi, nici noi pentru dânsa, ci fiecare pentru 
sine și ale sale; ea pentru a împlini mandatul Europei și pentru confrații ei de peste Dunăre; noi pentru 
noi. 


Deci încă o dată: Nu voim s-auzim de nici un aranjament cu Rusia, nu-i concedem dreptul de a trata în 
numele nostru, căci n-am însărcinat-o nici noi cu aceasta, nici puterile europene. 

(Ecranul se stinge din nou și, în locul Jurnalistului, apar aceleași imagini cu câini lătrând, peste care se 
suprapun voci umane. De data asta, vocile care se aud printre lătrături rostesc următoarele fraze și frânturi 
de fraze: „Ca poet naţional, Eminescu nu mai poate supravieţui“; „cadavrul din debara”; „exasperant de 
învechit”; „Din punct de vedere politic, Eminescu pare a fi irecuperabil”... Și, din nou, vocile umane se 
estompează, lăsând să se audă doar lătrăturile câinilor. Imaginea își revine și apare din nou Jurnalistul)... 


JURNALISTUL: Cine sunteți dumneavoastră, domnule Eminescu? 


EMINESCU (râzând, cu ironie amară, schițând o reverență): Un vecinic doctorand în multe știinţi 
nefolositoare, criminalist în senzul prost al cuvântului și în conflict cu judecătorul de instrucţie, fost 
bibliotecar, când a și prădat biblioteca, fost revizor la școalele de... fete, fost redactor en chef al foii 
vitelor de pripas și al altor jurnale necitite colaborator. (Continuă să râdă mocnit.) 


JURNALISTUL (empatizând din ce în ce mai mult cu „subiectul”): Vă înţeleg sarcasmul... Pe 28 iunie 1883 ați 
fost alungat din presă și băgat în cămașa de forță. N-am să intru în amănunte, știu că este dureros. 
Data de 28 iunie 1883 a însemnat, practic, asasinarea dumnevoastră civilă... În aceeași zi apărea, în 
TIMPUL, ultimul dumneavoastră articol, care era, ca o coincidenţă cinică - sau, poate, doar simbolică -o 
analiză și o pledoarie pentru libertatea presei și a jurnalistului. Era o reacție de apărare la agresiunea 
structurilor puterii împotriva libertății de exprimare... Reacţie care v-a costat scump. lată că istoria se 
repetă, după aproximativ 130 de ani: se încearcă modificarea unei legi, pentru a face să tacă vocile 
incomode. Apreciaţi că situația e determinată de aceleași cauze? 


EMINESCU: Singurul lucru asupra căruia n-a putut încă triumfa regimul a rămas numai presa; și aceasta 
se consideră, credem, de către regim, cu atât mai nesuferită, cu cât el, în exercițiul puterii discreționare, 
a trebuit să devină năzuros, adică supărăcios din lucru de nimic. Neapărat dar că se simţea și nevoia de 
a pune în practică mijlocul prin care să se năbușească ţipătul contra trădării și contra fărădelegilor 
regimului, spre a fi liniștit în domnia sa absolută. 


JURNALISTUL: Înţeleg că presa a rămas ultimul bastion al libertății de exprimare. Cum de nu a reușit 
puterea să o deființeze sau să o facă să tacă? 


EMINESCU: Întru abaterea conștiintei alegătorilor, cele mai eficace arme s-au dovedit corupţiunea, 
frauda, amenințarea. Contra presei și jurnalistului a cătat regimul să recurgă la acte de răsbunare; și 
așa, după ce că a intentat proces de presă unuia dintre organele de publicitate care au cutezat să 
formuleze acuzațiune specială contra neregularităţior... dar credem că nu este nevoie a argumenta mult, 
spre a convinge despre urâta pornire a guvernului asupra presei. Trebuie să ne așteptăm de acum la 
alte măsuri, și mai odioase, pentru că panta este alunecoasă și nu are piedică până-n prăpastie. Am 
putea să-l asigurăm pe regim că, oricât de cumplite ar fi actele sale de răzbunare, nu va fi în stare nici el 
a abate unele caractere tari ce se găsesc în presă, și teamă ne e că, tot căutând victoria peste tot, în 
monstruoasa sa pornire de a-și subjuga și presa, va pierde și pe cea deja câștigată. 


JURNALISTUL (Î/ privește emoţionat, cu admiraţie și respect. După câteva secunde, reia „rechizitoriul: În 
arhiva regelui Carol |, s-au găsit mai multe rapoarte ale serviciilor secrete austro-ungare, privind 
activitatea dumneavoastră anti-...europeană. E vorba, printre altele, de cele trei articole publicate în 
1870 în revista „Federaţiunea” de la Pesta - „Echilibrul”, „Să facem un Congres” și „În unire e tăria” -, 
de opoziţia vehementă la modificarea articolului 7 din Constituţie, impusă de Congresul de la Berlin în 
1878, sau de activitatea dumneavoastră anti-imperială din cadrul Societăţii „Carpaţi”, ca să dau numai 
câteva exemple. Aţi fost un personaj care deranja, eufemistic vorbind, atât politic, cât și geopolitic. 
Interesant este că deranjaţi și astăzi. Am să vă citesc un fragment dintr-un articol apărut în 2002, semnat 
de un oarecare Patapievici, și intitulat „Inactualitatea lui Eminescu în anul Caragiale”: „Hotărât lucru, la 
o sută cincizeci de ani de la naștere, Eminescu nu mai e la modă. Nu mai e la modă, deoarece nu mai «dă 
bine»... Pentru noua tablă de valori acceptate, Caragiale a fost găsit «politic corect», în timp ce punerea lui 
Eminescu la patul lui Procust al noului canon importat din «țările progresiste» a arătat fără dubiu că fostul 
poet naţional al României clasice e «politic incorect». Cum ar fi putut fi altfel? Ca poet naţional, Eminescu nu 
mai poate supraviețui, deoarece noi azi ieșim din zodia naţionalului. Poet canonic Eminescu nu mai poate fi, 
deoarece revoluţia sociologică din învățământul superior, care a avut loc după 1990, a adus la putere studioși 
care fac alergie la auzul cuvântului canon și manifestă tendința să pună mâna pe revolver când aud cuvântul 
tradiție. Profund el nu mai poate fi considerat, deoarece categoria profundului, nefiind postmodernă, nu mai 
e prizată de intelectualii progresiști. Interesant Eminescu nu mai poate fi, deoarece tot ce e interesant în 
Eminescu e pur german, iar azi nu se mai consideră interesant decât ce vine din zona anglo-saxonă, care e 
contrariul germanităţii. Din punct de vedere politic, Eminescu pare a fi irecuperabil. Categoriile lui Eminescu? 
Azi nimeni nu mai poate vorbi despre sursele originare ale sensibilităţii sale fără a trebui să pună totul în 
ghilimele, adică fără a face cu ochiul, fără a-și cere scuze ori fără a-l scuza, luându-l de fapt peste picior. Într- 
o epocă în care viziunile mai sunt licite doar la cinema, Eminescu nu ne mai poate apărea decât ca 
exasperant de învechit. Or, se știe, supremul argument împotriva cuiva este sentința «ești învechit». lar cultura 


din ultimii ani, în lupta pentru integrare euro-atlantică, nu dorește decât să scape de tot ce este «învechit» — 
adică să fie progresistă. Pentru nevoia de chip nou a tinerilor care în cultura română de azi doresc să-și facă 
un nume bine văzut în afară, Eminescu joacă rolul cadavrului din debara. Sec spus, Eminescu nu mai este azi 
actual, deoarece cultura română, azi ca și ieri, se dovedește a nu fi decât o cultură de sincronizare. Ea încă nu 
își permite să nu fie în pas cu modele”. 


EMINESCU (râzând): Domnia-sa îmi face onoarea de a-mi batjocori scrierile. Îi pot spune că singura 
insultă gravă ce mi-ar putea-o aduce ar fi de-a mă lăuda. O asemenea laudă m-ar face să mă îndoiesc de 
mine însumi și să cred c-am început a fi de-o teapă intelectuală și morală cu roșiii. Și aceasta m-ar durea, 
căci nu știu să fi greșit ceva lui Dumnezeu și oamenilor pentru a merita o atât de amară pedeapsă. 
Pentru a mă curăţi de vina de a fi lăudat, ar trebui să intru în sfântul fluviu Gange și să mă închin, 
recitând imne ale Vedelor, scrise în sfintele începuturi, când omul era încă adevărat ca natura și natura 
adevărată ca omul. (Râde în hohote). 


JURNALISTUL (îi întrerupe buna dispoziție): Domnule Eminescu, ce credeţi că ne așteaptă în următorii 
ani? 


EMINESCU (face o pauză și redevine grav): Vom avea de-acum înainte dominaţia banului internațional, 
impusă de străini; libertatea de muncă și tranzacţiuni; teoria de luptă pe picior în aparenţă egal, în 
realitate inegal. Și, în această luptă învinge cel pentru care orice mijloc de câștig e bun. Urmare ei, 
capitalul, care ar trebui să fie și să rămână ceea ce este prin natura lui, adică un rezultat al muncii și, 
totodată, un instrument al ei, este, adesea, ca posesiune individuală, rezultatul unor uneltiri vinovate, a 
exploatării publicului prin întreprinderi hazardate și fără trăinicie, a jocului de bursă, a minciunii... 


JURNALISTUL: Dacă așa credeţi că se vor derula faptele, de ce mai luptați? Și pentru cine? 


EMINESCU: Ce să vă spun? lubesc acest popor bun, blând, omenos, pe spatele căruia diplomații croiesc 
carte și rezbele, zugrăvesc împărăţii despre cari lui neci prin gând nu-i trece; iubesc acest popor care nu 
servește decât de catalici tuturor acelora ce se-nalță la putere, popor nenorocit care geme sub măreţia 
tuturor palatelor de gheaţă ce i le așezăm pe umeri. Pe fruntea lui străinii scriu conspirațiuni și alianţe, 
pe seama lui se croiesc revoluţiuni grandioase, a căror fală o duc câţiva indivizi, a căror martiriu și 
dezonori le duce poporul, sărmanul... (Își sprijină fruntea pe braţele împreunate pe masă. Nu-i vedem 
chipul, nu știm dacă plânge sau doar are un moment de oboseală, de înfrângere. Începe să se audă din nou 
lătratul câinilor care crește în intensitate, devenind insuportabil) 


JURNALISTUL (strigând, pentru a acoperi lătrăturile): Domnule Eminescul!... Domnule Eminescul... O 
ultimă întrebare, vă rog: lumea..., lumea, domnule Eminescu, în ce direcție merge? 


EMINESCU (Își ridică ochii și privește în gol. Apoi se ridică în picioare. Lătratul câinilor se îndepărtează și se 
oprește. Eminescu vine la rampă, adresându-se publicului): Peste tot credinţele vechi mor, un materialism 
brutal le ia locul, cultura secolului, mână-n mână cu sărăcia claselor lucrătoare, ameninţă toată clădirea 
măreaţă a civilizaţiei creștine. Shakespeare cedează în faţa bufoneriilor și dramelor de incest și 
adulteriu, cancanul alungă pe Beethoven, ideile mari asfinţesc, zeii mor. 


(Se stinge ecranul, se stinge lumina de pe scenă. În acest întuneric, câinii încep din nou să latre, cu violență 
maximă. CORTINA) 


Sursă: Miron Manega, „ACEȘTI NETREBNICI CARE NE CONDUC - Interviu cu Mihai Eminescu”, Editura Nico, 
2017 (Extrase) 

